മെട്രോയോടൊപ്പം 22 മീറ്റര് വീതിയില് റോഡും വേണം ഹൈബി ഈഡന് എം.പി മെട്രോയോടൊപ്പം 22 മീറ്റര് വീതിയില് റോഡും വേണം ഹൈബി ഈഡന് എം.പി കൊച്ചി: മെട്രോയോടൊപ്പം തൃപ്പൂണിത്തുറയിലെ റിഫൈനറി റോഡ് മുതല് ഹില്പാലസ് റോഡ് വരെ 22 മീറ്റര് വീതിയില് റോഡ് വേണമെന്ന് ഹൈബി ഈഡന് എം.പി ആവശ്യപ്പെട്ടു. കെ.എം.ആര്.എല് ആസ്ഥാനത്ത് എം.ഡി ലോക്നാഥ് ബെഹ്റയുമായി നേരിട്ട് നടത്തിയ ചര്ച്ചയിലാണ് എം.പി ആവശ്യം ഉന്നയിച്ചത്. തൃപ്പൂണിത്തുറ നഗരസഭ റോഡ് നിര്മിച്ചു നല്കാമെന്ന് ഉറപ്പ് നല്കിയതിനാലാണ് റോഡ് നിര്മാണത്തില് നിന്ന് മെട്രോ പിന്മാറിയതെന്ന് ഉദ്യോഗസ്ഥര് അറിയിച്ചു. നഗരസഭകള്ക്ക് പണം കണ്ടെത്താനുള്ള പരിമിതി എം.പി എം.ഡിയുടെ ശ്രദ്ധയില്പെടുത്തി. റോഡ് സൗകര്യം ഒരുക്കാതെ മെട്രോ മാത്രം വന്നതുകൊണ്ട് ഒരു പ്രയോജനവും ഇല്ലെന്ന വസ്തുത എം.ഡിയെ ബോധ്യപ്പെടുത്താന് കഴിഞ്ഞതായി ഹൈബി ഈഡന് പറഞ്ഞു. ഈ വിവരം മുഖ്യമന്ത്രിയേയും ധരിപ്പിക്കും. 22 മീറ്റര് വീതിയില് റോഡോടുകൂടിയുള്ള പദ്ധതി തയാറാക്കി സമര്പ്പിക്കാന് എം.ഡി നിര്ദേശിച്ചതായി എം.പി അറിയിച്ചു. ചര്ച്ചയില് ഉന്നത ഉദ്യോഗസ്ഥരായ വിനു കോശി, രേഖ പ്രകാശ്, തൃപ്പൂണിത്തുറ രാജനഗരി യൂനിയന് ഓഫ് െറസിഡന്റ്സ് അസോസിയേഷന് ട്രൂറ ചെയര്മാന് വി.പി. പ്രസാദ്, കണ്വീനര് വി.സി. ജേയന്ദ്രന് എന്നിവരും പങ്കെടുത്തു.